
JUSTIFICARE SUCCINTĂ 
Adesea, decidenții politici nu realizează modul și motivele pentru care deciziile de investiții și alocările bugetare nu sunt neutre din punctul de vedere al genului. Cu toate acestea, datorită inegalităților structurale de gen de care suferă încă societatea noastră, investițiile și alocările bugetare afectează în mod diferit bărbații și femeile. 
Indicele egalității de gen pe 2017 al Institutului European pentru Egalitatea de Gen (IEEG) arătată că progresele în direcția egalității de gen sunt lente. Acest indice relevă că sunt necesare politici guvernamentale pentru a răspunde nevoilor specifice ale femeilor și ale bărbaților, precum și pentru a crea în mod activ un mediu în care atât bărbații, cât și femeile să aibă opțiuni și șanse egale de a participa integral la viața socială, profesională și de familie. 
Pozițiile economice, politice și sociale diferite ale bărbaților și ale femeilor, inclusiv preferințele, rolurile și utilizarea timpului, nu sunt luate în considerare la luarea deciziilor de investiții și la efectuarea alocărilor bugetare. Probabil că nu există suficiente informații și analize cu privire la impactul diferit al acestora. Atunci când nu s-a realizat o evaluare a impactului de gen, sunt luate, cu ușurință și adesea neintenționat, decizii de investiții care urmează preferințele bărbaților. Evaluarea impactului de gen este primul pas spre evitarea unor efecte nedorite, care nu promovează egalitatea de gen. Acest tip de evaluare permite decidenților politici să prevadă efectele unor noi investiții sau al unui nou program asupra vieții femeilor și a bărbaților, precum și impactul asupra egalității de gen.
De asemenea, este necesară și sensibilizarea decidenților la necesitatea unor evaluări ale impactului de gen și la faptul că, în lipsa acestora, deciziile lor sunt rareori neutre, și adesea ignorante, din acest punct de vedere. În plus, sunt necesare acțiuni pozitive și afirmative pentru a realiza progrese în direcția egalității de gen, în concordanță, printre altele, cu Strategia Europa 2020 și Pactul european pentru egalitate.
AMENDAMENTE

<DocAmend>Propunere de regulament</DocAmend>
<Article>Considerentul 1</Article>
	

	Textul propus de Comisie
	Amendamentul

	(1)	Având în vedere că guvernanța economică a Uniunii contribuie la coeziunea economică, socială și teritorială, ar trebui să fie posibilă sprijinirea angajamentelor de reformă asumate de statele membre pentru a da curs recomandărilor relevante ale Consiliului sau pentru a maximiza impactul fondurilor politicii de coeziune asupra creșterii și competitivității, ca formă specifică de sprijin pus în aplicare prin gestiune directă.
	(1)	Având în vedere că guvernanța economică a Uniunii contribuie la coeziunea economică, socială și teritorială și că urmărește eradicarea discriminării, promovarea egalității între femei și bărbați și integrarea perspectivei de gen, ar trebui să fie posibilă sprijinirea angajamentelor de reformă asumate de statele membre pentru a da curs recomandărilor relevante ale Consiliului sau pentru a maximiza impactul fondurilor politicii de coeziune asupra creșterii și competitivității, ca formă specifică de sprijin pus în aplicare prin gestiune directă.


Or. <Original>{EN}en</Original>
</Amend>
[bookmark: EndB]<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 1 a (nou)</Article>
	

	Textul propus de Comisie
	Amendamentul

	
	(1a)	Fondul european de dezvoltare regională, Fondul social european și Fondul de coeziune urmăresc să susțină o creștere ecologică, o economie circulară sustenabilă și incluziunea socială. Aceste fonduri și reformele structurale din statele membre trebuie să fie aliniate, și să sprijine activ realizarea egalității de gen și obiectivele conexe cuprinse în Strategia Europa 2020 și în Pactul european pentru egalitate.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	 Decizia unui stat membru de a aloca rezerva de performanță ar trebui să fie condiționată de efectuarea unor evaluări ale impactului de gen, pentru a garanta faptul că statele membre întreprind acțiuni pozitive, în vederea realizării unor reforme care promovează egalitatea de gen și o creștere sustenabilă și incluzivă social.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 1303/2013</DocAmend2>
<Article2>Articolul 23a – alineatul 1</Article2>
	

	Textul propus de Comisie
	Amendamentul

	1. 	Statul membru care optează pentru o alocare integrală sau parțială a rezervei de performanță în conformitate cu articolul 22 alineatul (1a) litera (b) înaintează Comisiei un set detaliat de măsuri corespunzătoare în vederea realizării reformelor structurale în conformitate cu dreptul Uniunii. Această propunere include angajamente de reformă cu obiective de etapă și ținte pentru punerea în aplicare a măsurilor de reformă și un calendar care nu depășește trei ani.
	1. 	Statul membru care optează pentru o alocare integrală sau parțială a rezervei de performanță în conformitate cu articolul 22 alineatul (1a) litera (b) înaintează Comisiei un set detaliat de măsuri corespunzătoare în vederea realizării reformelor structurale în conformitate cu dreptul Uniunii, acordând atenția cuvenită evaluărilor impactului de gen. Această propunere include angajamente de reformă cu obiective de etapă și ținte pentru punerea în aplicare a măsurilor de reformă și un calendar care nu depășește trei ani.


Or. <Original>{EN}en</Original>
</Amend>

